สวัสดีค่ะ ประจำเดือนมาครั้งสุดท้าย 24-29 กค มีพสพ 2 สค แต่ถุงยางขาด+ไม่เสร็จ+พอรู้ก็เอาออกมาค่ะ หลังจากนั้น1ชม ทานยาคุมฉุกเฉิน(เดือน กค ก็ทานกล่องนึงค่ะ) ตามเดิมประจำเดือนควรมา 26 สค แต่ยังไม่มาค่ะ 28 สค ตรวจปัสสาวะก็ไม่พบ 31 สค ตรวจอีกก็ไม่พบ (31สค เริ่มทานยาคุมปกติแผงแรก) 8 กย ตรวจอีกก็ไม่พบค่ะ แบบนี้มีโอกาสตั้งครรภ์ไหมคะ แล้วควรทำยังไงต่อคะ ประจำเดือนยังไม่มาเลยค่ะ
สวัสดีค่ะ การมีเพศสัมพันธ์ในวันที่ 2 ส.ค.นั้น หากไม่ได้มีการหลั่งน้ำอสุจเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มี ดังนั้น อาจไม่จำเป็นต้องทานยาคุมฉุกเฉินก็ได้แต่หากได้ทานยาไป และมีเลือดออกในวันที่ 7 ส.ค. เลือดดังกล่าวน่าจะเกิดจากผลของยาคุมฉุกเฉิน ไม่น่าใช่ประจำเดือน เพราะเพิ่งมีไปเมื่อ 15 วันก่อนส่วนการที่ประจำเดือนในเดือนนี้ยังไม่มา อาจเกิดจาก1. ผลของยาคุมฉุกเฉิน อาจทำให้ประจำเดือนมาช้ากว่าปกติได้2. มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับการตั้งครรภ์นั้น ไม่น่าเกิดขึ้นได้ดังกล่าวไป อีกทั้งหากได้มีการตรวจหาการตั้งครรภ์แล้วไม่พบ ก็ไม่น่ามีการตั้งครรภ์เกิดขึ้นค่ะและหากในวันที่ 31 ส.ค. ได้เริ่มต้นทานยาคุมกำเนิดไปประจำเดือนก็ย่อมจะไม่มา จนกว่าจะทานยาหมดแผงค่ะ